Jorge Sampaoli

Jorge Sampaoli (s. 13. maaliskuuta 1960 Santa Fe, Argentiina) on argentiinalainen jalkapallovalmentaja ja entinen pelaaja. Syyskuusta 2025 lähtien hän on toiminut Atlético Mineiron päävalmentajana.

 Ura pelaajana 
Newell's Old Boysin kasvatti Sampaoli aloitti uransa seurassa 17-vuotiaana, vuonna 1977. Hän joutui lopettamaan uransa kolmen pelatun juniorivuoden jälkeen sääri- ja pohjeluuvammoihin vuonna 1979. Pelipaikaltansa Sampaoli oli puolustava keskikenttäpelaaja. Hän on 172 senttimetriä pitkä.

 Ura valmentajana 
Sampaoli valittiin Perun pääsarjassa pelaavan Juan Aurich-seuran valmentajaksi vuonna 2002. Tämä oli argentiinalaisen ensimmäinen päävalmentajapesti. Vain vuotta myöhemmin hän siirtyi samassa sarjassa pelaavan Sport Boysin päävalmentajaksi. Myöhemmin hän oli muutamien ecuadorilais- , perulais- ja chileläisseuran päävalmentajana, ennen kuin hän siirtyi Chilen suurseuran Universidad de Chilen päävalmentajaksi. Hän voitti Universidadin valmentajana Torneo Aperturan kahdesti, Torneo Clausuran kerran sekä Copa Sudamericanan kerran. Hyvien esitysten jälkeen Sampaoli valittiin Chilen jalkapallomaajoukkueen päävalmentajaksi joulukuussa 2012. Sampaoli appointed Chile coach  Hänen toivottiin jatkavan maanmiehensä Marcelo Bielsan viitoittamaa tietä. Chile selviytyikin vuoden 2014 MM-kisoihin Sampaolin johdolla. Lopputurnauksessa Chile pelasi vahvasti. Alkulohkossa joukkue voitti Australian ja Espanjan edeten lohkokakkosena pudotuspeleihin. Pudotuspelien ensimmäisellä kierroksella joukkue haastoi kisäisäntä Brasilian. Taistelu päättyi lopulta kirvelevään tappioon rangaistuspotkukilpailussa. Brazil - Chile1:1 a.e.t. (1:1, 1:1) 3:2 PSO 

Sampaoli jatkoi MM-kisojen jälkeen Chilen valmentajana ja luotsasi maan historialliseen Copa Américan mestaruuteen kotiyleisön edessä. Finaalissa Argentiina kaatui rangaistuspotkukilpailun jälkeen 4–1. COPA AMERICA CHILE 2015  Sampaoli erosi päävalmentajan tehtävistä tammikuussa 2016. Lähdön taustalla olivat Chilen jalkapalloliiton johdossa tapahtuneet muutokset ja niiden aiheuttama luottamuspula. Jorge Sampaoli quits as Chile manager after row with new president

18. kesäkuuta 2016 kerrottiin, että Sampaoli ja Sevilla olivat päässeet sopimukseen argentiinalaisen siirtymisestä seuran päävalmentajaksi.Sampaoli confirms Sevilla agreement but waiting on Emery exit Kaksivuotinen sopimus vahvistettiin Unai Emeryn siirryttyä Paris Saint-Germainin valmentajaksi 27. kesäkuuta.Jorge Sampaoli confirmed as new Sevilla coach Sampaoli aloitti Sevilla-uransa UEFA Super Cupin tappiolla Real Madridille.The third UEFA Super Cup La Ligassa Sevillan kausi sujui paremmin ja joukkue taisteli liigan kärkisijoilla syksyllä jopa mestaruudesta. Keväällä Sampaolin ryhmä hyytyi ja se voitti vain neljä kauden 13 viimeisestä ottelusta. Lopputuloksissa Sevilla oli Sampaolin alaisuudessa neljäs, mikä oli kuitenkin paras sijoitus seitsemään vuoteen. Kauden jälkeen Sampaoli jätti Sevillan ja siirtyi Argentiinan jalkapallomaajoukkueen päävalmentajaksi.Sampaoli será presentado con Argentina el 22 de mayo Sampaolin johdolla Argentiina selvitti niukasti tiensä MM-lopputurnaukseen 2018.Lionel Messi burnishes legacy with hat-trick as Argentina come from behind to beat Ecuador and book World Cup place

MM-lopputurnauksessa Argentiina esiintyi heikosti ja sekavasti. Avausottelu päättyi 1-1 tasapeliin Islantia vastaan ja toisessa ottelussa Kroatia murskasi Argentiinan 3-0. Viimeisen ottelun 2-1 voitto Nigeriasta nosti Argentiinan pudotuspeleihin. Alkulohkon heikot esitykset nostivat kovaa kritiikkiä Sampaolia vastaan ja häntä syytettiin muun muassa Lionel Messin kuuntelemisesta pelaajavalinnoissa.Päävalmentaja kiistää Lionel Messin olevan Argentiinan pomo – ”Se oli tavallinen sananvaihto yhden pelaajamme kanssa, siinä kaikki” Argentiinan turnaus päättyi ensimmäiselle pudotuspelikierrokselle 4-3 tappioon Ranskalle.Lionel Messin MM-unelma murskaksi – Ranska pudotti Argentiinan hurjassa maalijuhlassa Turnauksen jälkeen Argentiinan jalkapalloliitto ja Sampaoli purkivat sopimuksen. Liitto maksoi Sampaolille noin 1,7 miljoonan euron erokorvauksen.Argentiinan valmentaja sai potkut – ja miljoonakorvauksen

Joulukuun lopussa 2018 Sampaoli allekirjoitti kaksivuotisen sopimuksen Brasilian pääsarjassa pelaavan Santosin kanssa.¡BIENVENIDO, JORGE SAMPAOLI! Argentino é o novo técnico do Santos FC Sampaolin johdolla Santos sijoittui kaudella 2019 pääsarjassa toiseksi, eikä onnistunut voittamaan mestaruutta myöskään cup-kilpailuissa. Kauden jälkeen hän jätti seuran.NOTA OFICIAL Maaliskuussa 2020 hän jatkoi uraansa brasilialisen Atlético Mineiron päävalmentajana.Atlético-MG fecha com Jorge Sampaoli; argentino estreia após o clássico contra o Cruzeiro Seura purki sopimuksen Sampaolin kanssa helmikuussa 2021.Sampaoli rescinde com o Galo 

Maaliskuussa 2021 Sampaoli aloitti Ranskan Ligue 1:n Olympique Marseillen päävalmentajana kesään 2023 ulottuvalla sopimuksella.Sampaoli takes over Marseille and praises passion of fans Sampaolin johdolla Marseille sijoittui kauden päätteeksi viidenneksi. Kaudella 2021/22 Marseille kohensi sijoitustaan ja oli liigassa toinen. Konferenssiliigassa Sampaoli luotsasi Marseillen välieriin. Sampaoli jätti yllättäen tehtävänsä heinäkuun alussa 2022.Marseille: Coach Jorge Sampaoli leaves club in shock exit

Lokakuussa 2022 Sampaoli palasi Sevillan päävalmentajaksi.JORGE SAMPAOLI RETURNS TO SEVILLA FC AS FIRST-TEAM COACH  Sampaolin johdolla Sevilla eteni Eurooppa-liigassa puolivälieriin, mutta menestys Espanjan liigassa oli heikkoa. Sevilla vajosi hänen johdollaan putoamiskamppailuun ja lopulta seurajohto erotti Sampaolin maaliskuussa 2023, kun Sevilla oli vain kaksi pistettä putoamisviivan yläpuolella.Sevilla sack Jorge Sampaoli after slumping towards La Liga drop zone

Huhtikuussa 2023 Sampaoli teki vuoden 2024 loppuun ulottuvan sopimuksen brasilalaisen Flamengon kanssa.Flamengo hire former Sevilla coach Jorge Sampaoli Pesti päättyi kuitenkin potkuihin jo syyskuussa 2023.Flamengo part ways with manager Sampaoli

Marraskuussa 2024 Sampaolista tuli Ranskan liigan Stade Rennais'n päävalmentaja.Official | Jorge Sampaoli appointed as Rennes head coach Hänet erotettiin tehtävästään tammikuussa 2025 Rennesin hävittyä seitsemän hänen alaisuudessaan pelaamistaan 10 ottelusta.

Syyskuussa 2025 Sampaoli palasi Atlético Mineiron päävalmentajaksi vuoden 2027 loppuun ulottuvalla sopimuksella.

 Meriitit valmentajana 
 Copa América: 2015
 Chilen Primera División
Torneo Apertura (2): 2011, 2012
Torneo Clausura: 2011
 Copa Sudamericana: 2011

 Muuta 
Sampaoli on maanmiehensä Marcelo Bielsan suuri fani ja hänen joukkueensa pelaavatkin pääosin samalla, prässäämiseen painottavalla pelitavalla kuten Bielsan joukkueetkin. Jorge Sampaoli, 3-4-3, And The Transformation Of Chile

 Lähteet 

Luokka:Argentiinalaiset jalkapalloilijat
Luokka:Argentiinalaiset jalkapallovalmentajat
Luokka:Vuonna 1960 syntyneet
Luokka:Elävät henkilöt